Okresná prokuratúra Považská Bystrica 
Ľ. Štúra 1, 017 01 Považská Bystrica 1

Sp. zn. : Pv 1336/12/3306	Považská Bystrica, 17.6.2014
EEČ : 2-26-100-2014

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa  Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Považská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Považská Bystrica zo dňa 19.4.2013, spisová značka Pv XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 22.11.2012, v ranných hodinách na Továrenskej ulici v XXXXX, časť XXXXX, ako stavbyvedúci SESTAV, s.r.o. XXXXX, pri vykonávaní stavebných prác, vykonávaných na základe objednávky PRIMONT SERVIS, s.r.o. XXXXX, na objekte Hala a sociálny prístavok, i napriek tomu, že vedel o tom, že neboli vytýčené trasy podzemných vedení v teréne, pomocnému robotníkovi XXXXX vydal pokyn na vykonanie zemných prác - vyšramovanie betónu na chodníku a vykonanie ručného výkopu pre pripojenie kanalizácie do splaškovej kanalizačnej šachty, pričom XXXXX asi o 13:40 h. , pri vykonávaní týchto prác, pri šramovaní vo výkope o hĺbke 0,8 m, šírke 0,4 m a dĺžke 3 m, ktorý vykopal na chodníku vedľa miestnej komunikácie pred rodinnými domami č. 92/33 a 93/35, hrotom zbíjačky prenikol do plášťa kábla typu ANKTOYPV3x240 mm2 VN linky 106 do hĺbky asi 2 cm, ktorý bol chránený betónovým poklopom, poškodil vonkajší plášť a spôsobil prieraz jednej fázy káblového vedenia, následkom čoho došlo k prerušeniu dodávky elektrickej energie do 11 distribučných trafostaníc 22/04KV v meste XXXXX, ktoré  zabezpečujú dodávku elektrickej energie pre obyvateľov mesta XXXXX a okolité firmy, čím Stredoslovenskej energetike - Distribúcia, a.s., Pri Rajčianke 2927/8, XXXXX, IČO:XXXXX, spôsobil škodu 3.981,94 €,

Uznesením prokurátora Okresnej prokuratúry Považská Bystrica zo dňa 19.4.2013, spisová značka Pv XXXXX, bola určená obvinenému skúšobná doba v trvaní 12 mesiacov.
Odôvodnenie:
	XXXXX prokuratúry Pov. Bystrica uznesením sp. zn.  Pv XXXXX zo dňa  19.04.2013   podľa § 216 ods. 1 písm. a/, b/, c/  Tr. por. podmienečne zastavil trestné stíhanie proti obv. XXXXX za  prečin poškodzovania a ohrozovania prevádzky všeobecne prospešného zariadenia  podľa § 288  Tr. zák., ktorý spáchal na tom skutkovom základe,  že dňa 22.11.2012, v ranných hodinách na Továrenskej ulici v XXXXX, časť XXXXX, ako stavbyvedúci SESTAV, s.r.o. XXXXX, pri vykonávaní stavebných prác, vykonávaných na základe objednávky PRIMONT SERVIS, s.r.o. XXXXX, na objekte Hala a sociálny prístavok, i napriek tomu, že vedel o tom, že neboli vytýčené trasy podzemných vedení v teréne, pomocnému robotníkovi XXXXX vydal pokyn na vykonanie zemných prác - vyšramovanie betónu na chodníku a vykonanie ručného výkopu pre pripojenie kanalizácie do splaškovej kanalizačnej šachty, pričom XXXXX asi o 13:40 h. , pri vykonávaní týchto prác, pri šramovaní vo výkope o hĺbke 0,8 m, šírke 0,4 m a dĺžke 3 m, ktorý vykopal na chodníku vedľa miestnej komunikácie pred rodinnými domami č. 92/33 a 93/35, hrotom zbíjačky prenikol do plášťa kábla typu ANKTOYPV3x240 mm2 VN linky 106 do hĺbky asi 2 cm, ktorý bol chránený betónovým poklopom, poškodil vonkajší plášť a spôsobil prieraz jednej fázy káblového vedenia, následkom čoho došlo k prerušeniu dodávky elektrickej energie do 11 distribučných trafostaníc 22/04KV v meste XXXXX, ktoré  zabezpečujú dodávku elektrickej energie pre obyvateľov mesta XXXXX a okolité firmy, čím Stredoslovenskej energetike - Distribúcia, a.s., Pri Rajčianke 2927/8, XXXXX, IČO:XXXXX, spôsobil škodu 3.981,94 €,

	Pri rozhodovaní o podmienečnom zastavení trestného stíhania bola obv. XXXXX podľa § 216 ods. 2 Tr. por.  určená skúšobná doba v trvaní 1 rok, ktorá začala plynúť právoplatnosťou rozhodnutia o podmienečnom zastavení trestného stíhania.
	
	Uznesenie o podmienečnom zastavení trestného stíhania obv. XXXXX nadobudlo právoplatnosť dňom  27.04.2013, kedy začala plynúť aj určená skúšobná doba, ktorá uplynula dňom 27.04.2014.

	Po uplynutí skúšobnej doby boli k osobe obv. XXXXX  zabezpečené správy z OR PZ, Odboru kriminálnej polície  Pov. Bystrica, z  Obvodného oddelenia PZ XXXXX,  z Obvodného úradu, odboru všeobecnej vnútornej správy Pov. Bystrica, z Obvodného oddelenia XXXXX, bola vykonaná lustrácia na Okresnej prokuratúre  Pov. Bystrica a  bol zabezpečený odpis z registra trestov obvineného.

	Z týchto zabezpečených správ, z vykonanej lustrácie a z odpisu z registra trestov je zrejmé, že obv. XXXXX  má v mieste bydliska nenarušenú povesť, po  27.04.2013 nebol prejednávaný za priestupok, nebolo proti nemu začaté a vedené trestné stíhanie, nebol v Slovenskej republike  právoplatne odsúdený za trestný čin a tiež nebolo proti nemu podmienečne zastavené trestné stíhanie, prípadne schválený zmier a zastavené trestné stíhanie za iný trestný čin spáchaný v skúšobnej dobe podmienečného zastavenia trestného stíhania. 

	Podľa § 217 ods. 1 Tr. por., ak obvinený v priebehu  skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil, inak rozhodne, a to aj počas skúšobnej doby, že sa v trestnom stíhaní pokračuje.

	Možno konštatovať, že obv. XXXXX v priebehu skúšobnej doby podmienečného zastavenia trestného stíhania viedol riadny život, pričom spôsobená škoda bola v celom rozsahu uhradená ešte pred rozhodnutím o podmienečnom zastavení trestného stíhania.  

	U obv. XXXXX  teda boli splnené podmienky uvedené v § 217 ods. 1 Tr. por., a preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú môžu podať obvinený a poškodený do 3 dní od jeho oznámenia, prostredníctvom Okresnej prokuratúry  Pov. Bystrica na Krajskú prokuratúru  v Trenčíne. Sťažnosť má odkladný účinok (§ 217 ods. 3 Tr. por.).
Právoplatnosťou tohto uznesenia nastávajú účinky zastavenia trestného stíhania podľa § 9 ods. 1 písm. e/ Tr. por. (§ 217 ods. 4 Tr. por.).

JUDr. Pavol Marciňa
prokurátor